AJ Lee

April Jeanette Mendez (s. 19. maaliskuuta 1987 Union City, New Jersey) on yhdysvaltalainen kirjailija, käsikirjoittaja showpainija.
Hän aloitti uransa "Miss April" -nimellä vuonna 2007 New Jerseyn amatöörisarjoissa. WWE:ssä Merdez työskenteli vuosina 2009–2015 kehänimellä AJ. Lee. Lee teki paluun WWE:n kehätoimintaan syyskuussa 2025 10 vuoden tauon jälkeen. Lee on kolminkertainen WWE Divas Championship-mestari.
Varhainen elämä.
April Mendez on kolmilapsisesta perheestä nuorin ja hän on puertoricolaista syntyperää. Kuvaillessaan lapsuuttaan Mendez on sanonut perheensä kamppailleen köyhyyden, mielenterveysongelmien ja huumeriippuvuuden kanssa. He muuttivat usein asuntojen välillä ja asuivat joskus motelleissa tai autossaan, koska heillä ei ollut varaa maksaa vuokraan.
Merdezin veljen kiinnostus World Wrestling Entertainmentiin (WWE) vaikutti suuresti häneen ryhtyä showpainijaksi sekä erityisesti naispainija Lita inspiroi häntä. Vuonna 2005 Merdez valmistui Memorial High School-lukiosta ja hän on opiskellut New Yorkissa Tischin taiteiden korkeakoulussa elokuva- ja televisiotuotantoa, kunnes perhe- ja taloudellisista ongelmista johtuen hän keskeytti opintonsa kuuden kuukauden kuluttua. Myöhemmin hän työskenteli kokopäiväisesti rahoittaakseen painiharjoittelua. 
Mendezillä on diagnosoitu 20-vuotiaana kaksisuuntainen mielialahäiriö, kuten oli diagnosoitu myös hänen äidillään. Hän oli aiemmin kokenut haittavaikutuksia väärän masennusdiagnoosin vuoksi ja ottanut yliannostuksen masennuslääkkeistä ja kipulääkkeistä. Tämä tapahtumaa hän pitää itsemurhayrityksenä, joka sai hänet hakeutumaan asianmukaiseen hoitoon ja saamaan oikean diagnoosin.
Ammattilaispainiura.
Vuonna 2007 Mendez ilmoittautui kotinsa lähellä sijaitsevaan painikouluun, jossa Jay Lethal valmensi häntä. Hän alkoi esiintyä New Jerseyn itsenäisillä painiorganisaatioissa kehänimellä Miss April. Lokakuussa 2008 hän liittyi New Jerseyssä toimivaan Women Superstars Uncensored (WSU) painiorganisaatioon. Alun vähäisen menestyksen jälkeen hän perusti joukkueen Brooke Carterin kanssa, jotka yhdessä voittivat WSU:n tag team -mestaruuden helmikuussa 2009. Lisäksi hän voitti myös vuosittaisen WSU/National Wrestling Superstars King and Queen of the Ring -turnauksen Jay Lethalin rinnalla kaksi kuukautta myöhemmin.
Vuonna 2009 WWE solmi Mendezin kanssa sopimuksen ja hän aloitti WWE:n omistamassa Florida Championship Wrestlingissä (FCW), jossa hän esiintyi aluksi kehänimellä April Lee, mutta pian kuitenkin muutettiin muotoon AJ Lee Florida Championship Wrestlingin aikana AJ Lee voitti FCW Divas Champion-mestaruuden sekä Queen of FCW-mestaruuden. AJ Lee oli ensimmäinen naispainija, joka on voittanut molemmat mestaruudet FCW:ssä.
Kirjoittaminen ja vaikuttaminen.
Mendez on kirjoittanut muistelmateoksen "Crazy Is My Superpower: How I Triumphed by Breaking Bones, Breaking Hearts, and Breaking the Rules", joka on julkaistu vuonna 2017. Kirja käsittelee hänen lapsuuttaan ja uraansa ammattilaispainissa ja Mendez kuvailee kirjoittamista "elämänsä seuraavaksi luvuksi".
Mendez aloitti käsikirjoituskumppanuuden näyttelijä Aimee Garcian kanssa vuonna 2019. Heidän ensimmäinen projektinsa oli sarjakuvasarja GLOW vs. The Babyface, joka perustui televisiosarjaan GLOW. IDW Publishing julkaisi ensimmäisen neljästä numerosta marraskuussa 2019.
Vuonna 2020 he perustivat tuotantoyhtiön Scrappy Heart Productions, joka on omistautunut monimuotoisten äänien esiin nostamiseen tarinankerronnan kautta. He ovat kirjoittaneet Dungeons &amp; Dragonsin neljän numeron rajoitetun sarjan "At the Spine of the World" sekä John Swetmanin rinnalla he kirjoittivat käsikirjoituksen vuoden 2022 Netflix-elokuvaan Blade of the 47 Ronin, joka on jatko-osa elokuvalle "47 Ronin".
Mielenterveystietoisuuden ja eläinten hyvinvoinnin puolestapuhujana Mendez on toiminut lähettiläänä järjestöissä, kuten National Alliance on Mental Illness (NAMI), Jed Foundation, ja American Society for the Prevention of Cruelty to Animals. Vuonna 2018 hänelle myönnettiin NAMI:n Multicultural Outreach Award-palkinto.